open-index/open-wikipedia-markdown huggingface dataset:
Сцяпан Артуравіч Захаркевіч

**Сцяпан Артуравіч Захаркевіч** (нар. 1978, г. Старыя Дарогі) — беларускі гісторык, этнолаг. Кандыдат гістарычных навук.
    
## Біяграфія 
Нарадзіўся ў 1978 годзе ў Старых Дарогах. У 2000 годзе скончыў гістарычны факультэт БДУ. Дацэнт кафедры этналогіі, музеялогіі і гісторыя мастацтваў БДУ.

## Навуковая дзейнасць 
Займаецца гісторыяй і культурай этнічных меншасцей Беларусі XIV—XVIII ст., этнічных груп беларусаў, гісторыяй транспарту і гіпічнай культуры Бапарусі, народная кухня маталян і інш. 3’яўляецца аўтарам каля 40 навуковых артыкулаў.

Катэгорыя:Гісторыкі Беларусі
Катэгорыя:Гісторыкі XXI стагоддзя
Катэгорыя:Этнолагі Беларусі
Наталля Сцяпанаўна Старжынская

**Наталля Сцяпанаўна Старжы́нская** (нар. , Агдам, Азербайджан) — беларускі вучоны ў галіне педагогікі і лінгвістыкі. Доктар педагагічных навук (1998), прафесар (2000).

## Біяграфія 
Скончыла Мінскі педагагічны інстытут у 1971 годзе. 3 1971 года ў НДІ педагогікі Міністэрства асветы Беларусі, з 1979 года загадчык аддзела. 3 1989 года ў Беларускім педагагічным універсітэце, у 1998—2001 гадах загадчык кафедры.

## Навуковая дзейнасць 
Навуковыя працы па методыцы навучання дашкольнікаў пісьменнасці, роднай і замежнай мовам, праблемах падрыхтоўкі дзяцей да школы, станаўлення і развіцця іх мовы.

Член рэдакцыйнай калегіі часопіса Пралеска.

## Узнагароды 
Выдатнік адукацыі Рэспублікі Беларусь (2013). Узнагароджана медалём Францыска Скарыны (2018).

## Публікацыі 
Сярод апублікаванага:
* Становление речи у дошкольников // Детская психология. — Мн., 1988;
* Уводзіны ў методыку развіцця маўлення. — Мн., 1994;
* Методыка развіцця роднага маўлення. — Мн., 1998;
* Обучение грамоте в детском саду. — Мн., 2000;
* Тэорыя і методыка развіцця беларускага маўлення дашкольнікаў. — Мн., 2000;
* Учись говорить правильно: учеб. нагляд. пособие для педагогов учреждений дошкольного образования с рус. яз. обучения — Мн.: Пачатковая школа, 2013. — 24 с. — (серия «Мир детства»);
* Народная цацка — люстэрка культуры (ад 3 да 7 гадоў) (з электронным дадаткам): дапам. для педагогаў устаноў дашкольнай адукацыі з бел. і рус. мовамі навучання / Н. С. старжынская, Д. М. Дубініна. — Мн.: Вышэйшая школа, 2014. — 87 с. + 1 электрон. апт. дыск.
* Падрыхтоўка да навучання грамаце: вучэбна-метадычны дапаможнік для педагогаў устаноў дашкольнай адукацыі з беларускай мовай навучання — Мінск: Экоперспектива, 2021. — 174, [1] с. — (Мае першыя урокі).

## Літаратура 
* 

## Спасылкі 
* 
* Старжынская Наталля Сцяпанаўна // Сайт Міністэрства адукацыі Рэспублікі Беларусь
* *Варанецкая Л.* Формирование национального самосознания детей дошколного возраста в постиндустриальном обществе // Часопіс Пралеска, № 07 (299), ліпень 2016.

Катэгорыя:Мовазнаўцы СССР
Катэгорыя:Мовазнаўцы Беларусі
Лега. Фільм 2

**«Лега. Фільм 2»** () — амерыканскі анімацыйны фільм студыі «Warner Animation Group» 2019 года. 

## Сюжэт
Прайшло пяць гадоў з таго часу, як усё было цудоўна, і цяпер жыхары пластмасавага свету сутыкнуліся з новай неверагоднай пагрозай — прышэльцамі з планеты DUPLO, якія прыбылі з космасу і разбураюць усё на сваім шляху куды хутчэй, чым героі могуць пабудаваць ізноў. 

У выніку жоўтым чалавечкам даводзіцца жыць у змрочнай постапакаліптыцы, але Эмет гэтага не заўважае і працягвае радавацца жыццю. Аднойчы з'яўляецца непаражальны карабель-выведнік і забірае з сабой выбітных, па яго меркаванню, герояў — Люсю ў тым ліку. 

Каб выратаваць сяброў і аднавіць гармонію ў сусвеце LEGO, Эмет адпраўляецца ў незвычайную галактыку, дзе кіруе Каралева, якая пастаянна змяняе форму, і заўсёды пануе музыка.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2019 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Марк Мазерсба
Лега. Фільм

**«Лега. Фільм»** () — амерыканскі анімацыйны фільм студыі «Warner Animation Group» 2014 года. Пераможца прэмій «Сатурн» (2015) і «BAFTA» (2015) за «Найлепшы анімацыйны фільм».

## Сюжэт 
У пластмасавым свеце ўсе занятыя сваімі пластмасавымі справамі. Для звычайнага лега-будаўніка Эмета няма больш ідэальнага месца — для яго ў гэтым свеце ўсё выдатна. Але аднойчы яму давядзецца далучыцца да паходу супраць злога лега-дыктатара, які плануе склеіць разам увесь лега-сусвет.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2014 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Марк Мазерсба
Латыгаліцкі сельсавет

**Латы́галіцкі сельсавет** — былая адміністрацыйна-тэрытарыяльная адзінка ў складзе Чашніцкага раёна Віцебскай вобласці Беларусі. Адміністрацыйны цэнтр — вёска Латыгалічы.

Утвораны 20 жніўня 1924 года ў складзе Халопеніцкага раёна Барысаўскай акругі БССР. З 9 чэрвеня 1927 года ў складзе Менскай акругі. Пасля скасавання акруговай сістэмы 26 ліпеня 1930 года ў Халопеніцкім раёне БССР. З 8 ліпеня 1931 года ў складзе Лепельскага раёна, з 12 лютага 1935 года ў складзе адноўленага Халопеніцкага раёна БССР, з 20 лютага 1938 года — Мінскай вобласці. 16 ліпеня 1954 года скасаваны, тэрыторыя далучана да Красналуцкага сельсавета.

Утвораны зноў 16 жніўня 1965 года ў Чашніцкім раёне Віцебскай вобласці БССР з часткі Красналуцкага сельсавета ў складзе 8 населеных пунктаў (Адамаўка, Багданава, Замошша, Латыгалічы, Руднае, Студзёнка, Чорная Лаза і Ясная Горка). На 1 студзеня 1974 года ў складзе сельсавета 8 населеных пунктаў. 8 красавіка 2004 года Латыгавіцкі сельсавет скасаваны, яго тэрыторыя далучана да Красналуцкага сельсавета.

На момант скасавання ў склад сельсавета ўваходзілі 7 населеных пунктаў: вёскі Адамаўка, Багданава, Замошша, Латыгалічы, Руднае, Студзёнка і Чорная Лаза.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.

Катэгорыя:Былыя сельсаветы Чашніцкага раёна
Катэгорыя:Былыя сельсаветы Халопеніцкага раёна
Катэгорыя:Былыя сельсаветы Лепельскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1954 годзе
Катэгорыя:Сельсаветы Беларусі, утвораныя ў 1965 годзе
Катэгорыя:Сельсаветы Беларусі, скасаваныя ў 2004 годзе
Франкенвіні

**«Франкенвіні»** () — амерыканскі анімацыйны фільм студыі «Walt Disney Pictures» 2012 года. Пераможца прэміі «Сатурн» (2013) у намінацыі «Найлепшы анімацыйны фільм» і прэміі Асацыяцыі кінакрытыкаў Лос-Анджэлеса (2015) у намінацыі «Найлепшы анімацыйны поўнаметражны фільм».

## Сюжэт 
Хлопчык Віктар абажае свайго сабаку Спаркі, які гіне ў выніку няшчаснага выпадку. Хлопчык, не жадаючы мірыцца са стратай сябра, заклікае навуку на дапамогу і вяртае жывёлу да жыцця.

Калі Спаркі збягае ад Віктара, яго сябры, бацькі, настаўнікі і жыхары мястэчка даведваюцца, што вяртанне да жыцця хатняга гадаванца можа пацягнуць за сабой нечаканыя і нават жудасныя наступствы.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2012 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Дэні Эльфман
Катэгорыя:Фільмы Ціма Бёртана
Кот у ботах (мультфільм, 2011)

**«Кот у ботах»** () — амерыканскі анімацыйны фільм студыі «DreamWorks Animation» 2011 года. Пераможца прэміі «Сатурн» (2012) у намінацыі «Найлепшы анімацыйны фільм».

## Сюжэт 
Прыгоды аднаго з самых любімых персанажаў са Шрэка — Ката ў ботах. Гэта ўдалая паездка ранніх гадоў, калі ён аб’яднаўся з разумным Жаўтуном-Баўтуном і кемлівай Коцяй, каб выкрасці знакамітую Гусь, што нясе залатыя яйкі.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2011 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Генры Джэкман
Кот у ботах 2: Апошняе жаданне

**«Кот у ботах 2: Апошняе жаданне»** () — анімацыйны фільм амерыканскай студыі «DreamWorks Animation», прэм’ера якога адбылася на 21 снежня 2022 года.

Фільм распавядае пра Ката ў ботах, які павінен адправіцца ў падарожжа, каб знайсці міфічнае «Апошняе жаданне» і аднавіць свае дзевяць жыццяў.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2022 года
Катэгорыя:Фільмы на англійскай мове
Монстры супраць прышэльцаў

**«Монстры супраць прышэльцаў»** () — амерыканскі анімацыйны фільм студыі «DreamWorks Animation» 2009 года. Пераможца прэміі «Сатурн» (2010) у намінацыі «Найлепшы анімацыйны фільм».

## Сюжэт 
У дзень вяселля ў Сюзан Мёрфі, дзяўчыну з Каліфорніі, трапляе метэарыт, поўны ўсякай дрэні з космасу, у выніку чаго яна раптам пачынае расці і вырастае да пятнаццаці метраў. Устрывожаныя з’яўленнем новага монстра, вайскоўцы адразу бяруцца за справу: Сюзан ловяць і вязуць на сакрэтную ўрадавую базу. Там яе пераназываюць у Гігантыку і знявольваюць разам з іншымі монстрамі: геніяльным, але насякомагаловым доктарам навук Тараканам; брутальным рыбачалавекам па мянушцы Адсутнае Звяно; жэлепадобным і незабіваемым Б. О. Бам і стомятровым Казурказаўрам.

Іх турэмнае зняволенне доўжыцца нядоўга: на Зямлю нападае іншапланетны робат, і ў роспачы Прэзідэнт, паддаўшыся ўгаворам генерала Ваякера, адпраўляе разнамасную каманду монстраў на выратаванне планеты ад немінучай гібелі.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2009 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Генры Джэкман
Труп нявесты

**«Труп нявесты»** () — амерыканскі анімацыйны фільм студый «Warner Bros.», «Tim Burton Animation Co.» і «Laika Entertainment» 2005 года. Пераможца прэміі «Сатурн» (2006) у намінацыі «Найлепшы анімацыйны фільм».

## Сюжэт 
Па сюжэце, галоўны герой — малады чалавек Віктар — жыве ў еўрапейскай вёсачцы XIX стагоддзя, пакуль сілы цемры не зацягваюць яго ў Царства мёртвых, дзе жэняць яго з таямнічым Трупам Нявесты.

У гэты ж час яго сапраўдная нявеста Вікторыя чакае свайго жаніха ў свеце жывых. Нягледзячы на тое, што пражыванне ў Царстве мёртвых аказваецца шмат цікавей, чым яго звыклы віктарыянскі лад жыцця, Віктар разумее, што сваё адзінае каханне ён не прамяняе ні на што ні ў адным з альтэрнатыўных міроў.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2005 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Дэні Эльфман
Катэгорыя:Фільмы кампаніі Warner Bros.
Катэгорыя:Фільмы Ціма Бёртана
Джордж Фулкс

**Джордж Фулкс, Барон Фулкс з Камнака** (; нар. , , Шропшыр, Вялікабрытанія) — шатландскі палітык і сябра Лейбарысцкай партыі. Дэпутат  у 1979—2005 гадах, член  і  з 2005 года.

## Ранняе жыццё і адукацыя 
Вучыўся ў  ў акрузе ,  ў Хартфардшыры, а затым паступіў у Эдынбургскі ўніверсітэт, дзе вывучаў псіхалогію.

У 2009 годзе балатаваўся на пасаду рэктара Эдынбургскага ўніверсітэта, але не быў абраны, атрымаўшы 31 % галасоў.

## Брытанская палата абшчын і лордаў 
Балатаваўся ў  на выбарах 1970 года і кастрычніцкіх выбарах 1974 года, але не быў абраны. Паспяхова балатаваўся ў 1979 годзе, атрымаўшы прамы мандат ад выбарчай акругі . У канцы склікання выбарчая акруга была распушчана, і Фулкс удзельнічаў у выбарах 1983 года па акрузе . Ён зноў атрымаў прамы мандат і адстойваў яго на выбарах 1987, 1992, 1997 і 2001 гадоў. У 2001—2002 гадах займаў пасаду дзяржаўнага сакратара па справах Шатландыі.

## Парламент Шатландыі 
На ўсеагульных выбарах у Шатландыі ў 2007 годзе Фулкс балатаваўся ў . Ён заняў першае месца ў рэгіянальным выбарчым спісе Лейбарысцкай партыі ў выбарчай акрузе .

## Скандалы 
У 2005 годзе Фулкс пакінуў пасаду старшыні шатландскага футбольнага клуба «Харт оф Мідлатыян» і назваў новага ўладальніка клуба  *«дыктатарам»*.

У 2008 годзе Фулкса крытыкавалі за высокія фінансавыя патрабаванні для забеспячэння яго працы ў . Ён прасіў каля 55000 фунтаў стэрлінгаў кампенсацыі за пражыванне ў Лондане на працягу двух гадоў, хаця ён жыў ва ўласнай лонданскай кватэры. У адрозненне ад гэтага яго патрабаванні да  былі адносна невялікія. У 2009 годзе ў інтэрв’ю ў прамым эфіры «BBC News» на тэму выдаткаў на дэпутатаў і дыскусіі сярод насельніцтва вакол іх Фулкс славесна напаў на вядучага і абвінаваціў СМІ ў жаданні падарваць дэмакратыю.

Пасля таго як Фулкс абвінаваціў Шатландскую нацыянальную партыю ў расізме супраць англічан у 2007 годзе, яе былы лідар  запатрабаваў прабачэнняў, але Фулкс адмовіўся іх рабіць.

## Спасылкі 
* Старонка Джорджа Фулкса на сайце Парламента Вялікабрытаніі
* Старонка Джорджа Фулкса на сайце Парламента Шатландыі 
* 

Катэгорыя:Члены парламента Вялікабрытаніі
Катэгорыя:Лейбарысты Вялікабрытаніі
Катэгорыя:Палітыкі XX стагоддзя
Катэгорыя:Палітыкі XXI стагоддзя
Катэгорыя:Выпускнікі Эдынбургскага ўніверсітэта
Ральф-разбуральнік

**«Ральф-разбуральнік»** () — амерыканскі анімацыйны фільм студыі «Walt Disney Animation Studios» 2012 года. Пераможца прэміі «Эні» (2012) у намінацыі «Найлепшы анімацыйны поўнаметражны фільм».

## Сюжэт 
Граміла Ральф вось ужо 30 гадоў жыве ў гульнявым аўтамаце, дзе павінен разбураць дом, які адбудоўваецца гульцом з дапамогай героя з чароўным малатком — Майстра Фелікса-малодшага. Настае момант, калі Ральф не можа цярпець гэты парадак: герою дастаюцца абсалютна ўсе ўшанаванні, а злыдзень па ролі павінен цярпець — калі не здзекі і зневажэнне, то маўклівае грэбаванне.

Даведаўшыся ў жыхароў дома, якія сабраліся на вечарынку з нагоды трыццацігоддзя гульні, спосаб, якім яны гатовы прызнаць яго заслугі, Ральф адпраўляецца на пошукі залатога медаля ў іншых гульнях. Ральфу шанцуе, і ён знаходзіць персанажа, які, у сваю чаргу, стаміўся гуляць ролю другараднага героя гульні Hero’s Duty.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2012 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Генры Джэкман
Ральф ламае інтэрнэт

**«Ральф ламае інтэрнэт»** () — амерыканскі анімацыйны фільм студыі «Walt Disney Animation Studios» 2018 года. 

## Сюжэт
Гэтым разам Ральф і Ванілопа фон Кекс выйдуць за межы залы гульнявых аўтаматаў і адправяцца пакараць бязмежныя прасторы інтэрнэту, які можа і не вытрымаць зруйнавальнай чароўнасці грамілы.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2018 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Генры Джэкман
Красналуцкі сельсавет

**Красналу́цкі сельсавет** — адміністрацыйна-тэрытарыяльная адзінка ў складзе Чашніцкага раёна Віцебскай вобласці Беларусі. Адміністрацыйны цэнтр — аграгарадок Красналукі.

Утвораны 20 жніўня 1924 года ў складзе Халопеніцкага раёна Барысаўскай акругі БССР. З 9 чэрвеня 1927 года ў складзе Менскай акругі. Пасля скасавання акруговай сістэмы 26 ліпеня 1930 года ў Халопеніцкім раёне БССР. З 8 ліпеня 1931 года ў складзе Лепельскага раёна, з 12 лютага 1935 года ў складзе адноўленага Халопеніцкага раёна БССР, з 20 лютага 1938 года — Мінскай вобласці. 16 ліпеня 1954 года да сельсавета далучана тэрыторыя скасаванага Латыгаліцкага сельсавета. З 20 студзеня 1960 года сельсавет у складзе Лепельскага раёна Віцебскай вобласці. 20 мая 1960 года ў склад сельсавета са Слабадскога сельсавета перададзены 5 населеных пунктаў (Вобалачча, Забаенне, Карсаўшчына, Рэўтполле і Стайкі). 7 ліпеня 1961 года ў склад Валосавіцкага сельсавета перададзены 3 населеныя пункты (Валатоўкі, Вобалачча і Карсаўшчына), у склад Кашчынскага сельсавета — 2 населеныя пункты (Амосаўка і Забор’е). З 6 студзеня 1965 года ў складзе Чашніцкага раёна. 10 красавіка 1965 года ў склад сельсавета са Слабодскага сельсавета Лепельскага раёна перададзены 3 населеныя пункты (Адамаўка, Замошша і Чорная Лаза). 16 жніўня 1965 года з часткі сельсавета ўтвораны Латыгаліцкі сельсавет у складзе 8 населеных пунктаў (Адамаўка, Багданава, Замошша, Латыгалічы, Руднае, Студзёнка, Чорная Лаза і Ясная Горка). На 1 студзеня 1974 года ў складзе Красналуцкага сельсавета 17 населеных пунктаў. 8 красавіка 2004 года да сельсавета далучана тэрыторыя скасаванага Латыгаліцкага сельсавета (7 населеных пунктаў: вёскі Адамаўка, Багданава, Замошша, Латыгалічы, Руднае, Студзёнка і Чорная Лаза).

Насельніцтва сельсавета паводле перапісу 2009 года — 1322 чалавекі, з іх 97,7 % — беларусы, 1,6 % — рускія; паводле перапісу 2019 года — 844 чалавекі.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Былыя сельсаветы Халопеніцкага раёна
Катэгорыя:Былыя сельсаветы Лепельскага раёна
Катэгорыя:Сельсаветы Беларусі, утвораныя ў 1924 годзе
Васіль Юр’евіч Ткачоў

**Васі́ль Ю́р’евіч Ткачо́ў** (, Гута, Рагачоўскі раён — 13 лютага 2022) — беларускі празаік і драматург. Лаўрэат Нацыянальнай літаратурнай прэміі.

## Біяграфія 
Нарадзіўся ў сям’і вясковых настаўнікаў. Пасля заканчэння Ільічоўскай сярэдняй школы ў 1966 годзе працаваў у раённых газетах у Івацэвічах і Карме. У 1967 годзе прызваны ў Савецкую Армію. Скончыў факультэт журналістыкі Львоўскага вышэйшага ваенна-палітычнага вучылішча ў 1973 годзе. Служыў у Туркменістане вайсковым карэспандэнтам. У 1979—1980 гадах працаваў рэдактарам рэкламы камбінату «Туркменгандальрэклама» (Ашгабат). З 1980 годзе — карэспандэнт шматтыражкі «Сельмашавец» (Гомель), у 1983—1985 гадах — стыліст, спецыяльны карэспандэнт абласной газеты «Гомельская праўда». У 1989 годзе абраны сакратаром Гомельскага абласнога аддзялення СП БССР. Член СП СССР з 1989 года.

Адзін з найбольш вядомых прыхільнікаў і арганізатараў стварэння беларускай сталіцы народнага гумару ў Аўцюках Калінкавіцкага раёна. Жыў у Гомелі.

### Творчасць 
Першае апавяданне «Шчарбаты нож» надрукаваў у 1966 годзе ў часопісе «Вясёлка». Аўтар п’ес «Сівы бусел» (пастаўлена ў 1985), «Вокны» (пастаўлена ў 1985), «Прыгоды з Канапухіным» (пастаўлена ў 1988), «Лесьвіца» (пастаўлена ў 1988), «Кветкі-ягадкі» (пастаўлена ў 1990), аднаактоўкі «Дублёр» і інш. Пераклаў на беларускую мову п’есу Л. Петрушэўскай «Маскоўскі хор» (пастаўлена ў 1989).

### Кнігі 
* 1975 — «Хітры Данік», зборнік апавяданняў для дзяцей
* 1984 — «Партрэт салдата», зборнік апавяданняў для дзяцей
* 1985 — «Дзень у горадзе», зборнік апавяданняў
* 1988 — «Пахвалі пражыты дзень», кніга публіцыстыкі
* 2001 — «Канфуз»
* 2002 — «Тратнік», кніга прозы
* 2003 — «Вятрак — птушка вольная», зборнік апавяданняў
* 2004 — «Незвычайны дыктант»
* 2005 — «Вячыстыя лясы Гомельшчыны»
* 2009 — «Снукер», аповесці, апавяданні, п’есы
* 2020 — «Мішэнь», зборнік апавяданняў

## Узнагароды 
Пераможца многіх літаратурных конкурсаў, Лаўрэат прэміі Федэрацыі прафсаюзаў Беларусі за кнігу прозы «Снукер» (2011), прэміі імя Васіля Віткі (2012) і Кірылы Тураўскага (2013).

## Памяць 
1 студзеня 2023 года на доме па вуліцы Яфрэмава ў Гомелі, дзе ў 1982—2022 гадах жыў Васіль Ткачоў, устаноўлена памятная дошка.

## Літаратура 
* 
* {Крыніцы/Беларускія пісьменнікі (1917—1990)|Васіль Ткачоў|539—540}}

## Спасылкі 
* Васіль Ткачоў на slounik.org
* Васіль Ткачоў на Беларускай палічцы
* Васіль Ткачоў на kamunikat.org

Катэгорыя:Пісьменнікі СССР
Катэгорыя:Пісьменнікі Беларусі
Катэгорыя:Драматургі СССР
Катэгорыя:Драматургі Беларусі
Катэгорыя:Журналісты Беларусі
Верасень (часопіс)

**«Верасень»** — беларускі літаратурна-мастацкі часопіс для моладзі. 

Быў заснаваны па ініцыятыве Таварыства беларускай мовы імя Ф. Скарыны, каб падтрымаць маладых літаратараў. Перыядычнасць выхаду часопіса «Верасень» — два разы на год. Першы нумар убачыў свет ў 2009 годзе. Да канца 2020 года выйшла 23 нумары.

## Спасылкі 
* Верасень на kamunikat.org

Катэгорыя:Часопісы Беларусі
Катэгорыя:Часопісы на беларускай мове
Катэгорыя:Друкаваныя выданні, якія ўзніклі ў 2009 годзе
Катэгорыя:Таварыства беларускай мовы імя Францішка Скарыны
Верасень (значэнні)

Назву **Ве́расень** маюць:

* Верасень — беларуская назва дзявятага месяца года.
* «Верасень» — беларускі літаратурны часопіс.
Аўцюкі (фестываль)

**Фестыва́ль наро́днага гу́мару «Аўцюкі́»** — фестываль, які ладзіцца з 1995 года ў вёсках Вялікія і Малыя Аўцюкі Калінкавіцкага раёна (Гомельская вобласць). З ініцыятывай правядзення выступіў старшыня Беларускага дзіцячага фонду пісьменнік Уладзімір Ліпскі.

У фестывалі прымаюць удзел творчыя калектывы з усіх рэгіёнаў Беларусі, таму ён мае назву «ўсебеларускі», у адрозненьне ад мясцовых фестываляў гумару, якія праводзяцца ў вёсках Спорава Бярозаўскага раёна, Баянічы Любанскага раёна, Дубіна Валожынскага раёну, горадзе Капыль Мінскай вобласці.

У 2008 годзе на фестывалі адбылося адкрыццё помніку Каласку і Калінцы, як называюць тутэйшых жыхароў. У 2012 годзе планавалася адкрыццё музея-сядзібы гумару «Сядзіба Каласка і Калінкі».

## Гады правядзення 
* 1995 — 1-ы
* 1997 — 2-і
* 2008 — 6-ы
* 2012 — 7-ы

## Гл. таксама 
* Спораўскія жарты

## Спасылкі 
* Алена Германовіч, БелаПАН. У Аўцюках фестываль народнага гумару

Катэгорыя:Фестывалі
Катэгорыя:Гумар
Катэгорыя:Калінкавіцкі раён
Прэмія Асацыяцыі кінакрытыкаў Лос-Анджэлеса за найлепшы анімацыйны поўнаметражны фільм

**Прэмія Асацыяцыі кінакрытыкаў Лос-Анджэлеса за найлепшы анімацыйны поўнаметражны фільм** () — адна са штогадовых узнагарод, якія прысуджаюцца Асацыяцыяй кінакрытыкаў Лос-Анджэлеса.

## Гісторыя
Гэтая ўзнагарода ўручаецца з 1989 года і па цяперашні час дапамагае з намінацыямі на прэмію «Оскар» за найлепшы анімацыйны поўнаметражны фільм.

## Пераможцы
### 1989—2000
### 2001—2025
Асацыяцыя кінакрытыкаў Лос-Анджэлеса
Катэгорыя:Узнагароды, якія з’явіліся ў 1989 годзе
Катэгорыя:Прэмія Асацыяцыі кінакрытыкаў Лос-Анджэлеса
Аляксей Мікалаевіч Сычоў

**Аляксей Мікалаевіч Сычоў** (нар. , г. Віцебск, Беларусь) — беларускі бізнесовец.

## Биаграфія 
У 1989 годзе з чырвоным дыпломам скончыў віцебскі медыцынскі (дзіцячы хірург). У 1993 годзе стварыў кампанію «ВітВар», якая занялася даставамі ў Беларусь лекаў, з 2003 года стала рэгулярна перамагаць у дзяржтэндарах па жыццёва важных і сацыяльна значных леках. Мае даўнія сувязі з Васілём Жарко, які займаў пасаду міністра аховы здароўя Беларусі.

З 2011.

У 2013 годзе стаў ганаровым консулам Славакіі, а ў 2020 годзе з’ехаў туды на сталае жыхарства.

## Узнагароды 
Чалавек года Віцебшчыны −2016

## Літаратура 
* Віцебскія весці. — 2017. — 2 февр. — С. 13.

Катэгорыя:Прадпрымальнікі Беларусі
Катэгорыя:Уладальнікі ганаровага звання «Чалавек года Віцебшчыны»
Катэгорыя:Старшыні нацыянальных спартыўных федэрацый Беларусі
Катэгорыя:Пляжны футбол у Беларусі
Катэгорыя:Ганаровыя консулы
Куба. Легенда пра самурая

**«Куба. Легенда пра самурая»** () — амерыканскі анімацыйны фільм студыі «Laika Entertainment» 2016 года. Пераможца прэміі BAFTA (2017) у намінацыі «Найлепшы анімацыйны фільм».

## Сюжэт 
Куба — нашчадак вялікага роду. Але калі вярнуліся духі мінулага, якія прагнуць помсты, на яго абарону адважылася ўстаць толькі дзіўная парачка захавальнікаў. І цяпер для Куба адзіны шанец на выратаванне — знайсці магічныя даспехі бацькі, легендарнага самурая.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2016 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Дарыа Марыянелі
Клаус (мультфільм)

**«Клаус»** () — іспанскі анімацыйны фільм студыі «SPA Studios» 2019 года. Пераможца прэміі «Эні» (2013) у намінацыі «Найлепшы анімацыйны поўнаметражны фільм» і прэміі BAFTA (2015) у намінацыі «Найлепшы анімацыйны фільм».

## Сюжэт
Уладальнік паштовай імперыі адпраўляе на поўнач у горад Смірэнсбург свайго лянівага атожылка Джэспера, каб навучыць яго розуму. Той павінен арганізаваць там паштовае аддзяленне і за год апрацаваць не менш за 6000 лістоў. Прыбыўшы на месца, хлопец апыняецца ў зоне баявых дзеянняў: два сямейных клана сілкуюць узаемную нянавісць і свята шануюць шматвяковую традыцыю пры любой магчымасці мутузіць адзін аднаго і рабіць поскудзі. Паштовае аддзяленне даўно ператварылася ў куратнік. Ужо практычна страціўшы надзею, Джэспер наведвае ляснога пустэльніка па імі Клаус, і іх знаёмства пачынае дзіўныя падзеі.

## Спасылкі 
* 

Катэгорыя:Мультфільмы Іспаніі
Катэгорыя:Мультфільмы 2019 года
Катэгорыя:Фільмы на англійскай мове
Smooth Season

**Smooth Season** — дэбютны студыйны альбом трып-хоп гурта B Side, выдадзены ў чэрвені 2011 года.

Запіс ударных інструментаў ажыццяўляўся ў 2010—2011 гадах на мінскіх студыях: Mapletree (Алег Даманчук), Granny rec. (Анатоль Шманай), Sparrows’ Sons rec. (Яўген Бельскі). Запіс астатніх інструментаў і вакала, а таксама звядзенне і майстарынг — B_Side rec.

## Кампазіцыі 
### Дадатковыя звесткі 
* Кампазіцыя «Through Fingers» была натхнёная відэаінсталяцыяй канадскага рэжысёра Грэгары Колбера «Ashes and Snow»; тут жа гучыць сэмпл голасу амерыканскага акцёра Лоўрэнса Фішбарна.
* У кампазіцыі «Stop Silence» можна пачуць голас Марціна Лютэра Кінга.

## Спасылкі 
* Smooth Season на афіцыйным сайце B_Side
* Внештатный эксперт Е.Долгих: B_Side «Smooth Season» на expert.by

Катэгорыя:Альбомы B Side
Катэгорыя:Альбомы ў жанры трып-хоп
Катэгорыя:Дэбютныя альбомы
Замошскі сельсавет (Лепельскі раён)

**Замо́шскі сельсавет** — былая адміністрацыйна-тэрытарыяльная адзінка ў складзе Лепельскага раёна Віцебскай вобласці. Цэнтр — вёска Замошша.

Утвораны 20 жніўня 1924 года ў складзе Халопеніцкага раёна Барысаўскай акругі БССР. З 9 чэрвеня 1927 года ў складзе Менскай акругі. Пасля скасавання акруговай сістэмы 26 ліпеня 1930 года ў Халопеніцкім раёне БССР. З 8 ліпеня 1931 года ў складзе Лепельскага раёна БССР, з 21 чэрвеня 1935 года — Лепельскай акругі, з 20 лютага 1938 года — Віцебскай вобласці. 23 лістапада 1959 года скасаваны, тэрыторыя далучана да Слабадскога сельсавета.

## Крыніцы 
## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Лепельскага раёна
Катэгорыя:Былыя сельсаветы Халопеніцкага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1959 годзе
Міленка Ергавіч

**Міленка Ергавіч** (, нар. 28 мая 1966, Сараева) — харвацкі пісьменнік.

## Біяграфія 
Вырас у Сараеве, скончыў філасофскі факультэт Сараеўскага універсітэта. Займаўся журналістыкай. У 1992 годзе як журналіст і выдавец пачаў супрацоўніцтва са штотыднёвікам «Nedjeljna Dalmacija». З 1993 года жыве і працуе ў Заграбе.

## Творчасць 
Дэбютаваў у 1988 годзе кнігай паэзіі *Opservatorija Varšava*. Першы і найвядомейшы зборнік апавяданняў «Сараеўскія Мальбара» (1994), пра жыццё ў ахопленай вайной Босніі і Герцагавіне, меў міжнароднае прызнанне.

Вершы і проза Ергавіча перакладзены на многія мовы.

## Беларускія пераклады 
Паасобныя творы на беларускую пераклаў Сяргей Шупа.
* Іншала, Мадона, іншала: апавяданні / Міленка Ергавіч. — Мінск : Зміцер Колас, 2012. — 464, [2] с. — (Littera scripta).
* Арэхавы палац: раман / Міленка Ергавіч. — Мінск : Зміцер Колас, 2019. — 505, [1] с.
* Сараеўскае Мальбара: [апавяданні] / Міленка Ергавіч. - Прага : Вясна : Мінск, Янушкевіч, 2021. - 202, [3] с.

## Прызнанне 
* Літаратурная ўзнагарода Цэнтральнай Еўропы «Ангелус» (2012) за раман *Srda pjeva, u sumrak, na Duhove* (2009).

## Кнігі 
### Вершы 
* Абсерваторыя Варшава / *Opservatorija Varšava* (1988, прэмія *Goran* і *Mak Dizdar*)
* *Uči li noćas neko u ovom gradu japanski?* (1992)
* Нябесная каманда / *Himmel Comando* (1992)
* Па заледзянелым мосце / *Preko zaleđenog mosta* (1996)
* *Hauzmajstor Šulc* (2001, *Premio Napoli*)

### Навелы 
* Сараеўскія Мальбара / *Sarajevski Marlboro* (1994, Прэмія міру імя Эрыха Марыі Рэмарка, Оснабрук)
* *Karivani* (1995)
* *Mama Leone* (1999, прэмія Грынцане Кавур)
* *Rabija i sedam meleka* (2004)
* *Drugi poljubac Gite Danon* (2007)
* *Psi na jezeru* (2010)

### Раманы і аповесці 
* Б’юік Рыўера / *Buick Riviera* (2002, Прэмія Маціцы Харвацкай, прэмія Аўгуста Шэнаа; прэмія фільму-экранізацыі на МКФ у Пуле за лепшы сцэнар)
* Двары пад арэхавымі дрэвамі / *Dvori od oraha* (2003)
* Іншала, Мадона, іншала / *Inšallah Madona, inšallah* (2004)
* *Glorija in excelsis* (2005)
* *Ruta Tannenbaum* (2006, прэмія Мешы Селімавіча)
* *Freelander* (2007)
* *Srda pjeva, u sumrak, na Duhove* (2009)
* *Volga, Volga* (2009)
* Бацька / *Otac* (2010)

### П’есы 
* *Kažeš anđeo* (2000)

### Эсэ 
* *Naci bonton* (1998)
* Гістарычная чытанка / *Historijska čitanka* (2000)
* *Historijska čitanka 2* (2006)
* *Žrtve sanjaju veliku ratnu pobjedu* (2006)
* *Muškat, limun i kurkuma* (2011)

## Спасылкі 
* [Апавяданьні Міленка Ергавіча ў часопісе "АRCHE" (пераклаў Сяргей Шупа(https://be.wikipedia.org/wiki/%D0%A1%D1%8F%D1%80%D0%B3%D0%B5%D0%B9_%D0%A8%D1%83%D0%BF%D0%B0))]
** Гурбэт
** Сараеўскае Мальбара
** Асаг
* Асабісты сайт
* На сайце IMDB

Катэгорыя:Аўтары гістарычных раманаў
Катэгорыя:Пісьменнікі XXI стагоддзя
Катэгорыя:Паэты Харватыі
Катэгорыя:Паэты Босніі і Герцагавіны
Катэгорыя:Пісьменнікі Харватыі
Катэгорыя:Пісьменнікі Босніі і Герцагавіны
Бельфор-Манбельярскі тэхналагічны ўніверсітэт

**Бельфор-Манбельярскі тэхналагічны ўніверсітэт** () — французская дзяржаўная вышэйшая навучальная ўстанова са статусам універсітэта з кампусамі ў гарадах Бельфор i Манбельяр.

## Гісторыя 
Бельфор-Манбельярскі тэхналагічны ўніверсітэт з’яўляецца вынікам зліцця Бельфорскай нацыянальнай інжынернай школы, створанай у 1962 годзе, і філіяла Камп’енскага тэхналагічнага ўніверсітэта, створанага ў 1985 годзе ў Севенане, які стаў Севенанскім політэхнічным інстытутам у 1991 годзе. Бельфор-Манбельярскі тэхналагічны ўніверсітэт быў заснаваны ў 1999 годзе. Як і Камп’енскі тэхналагічны ўніверсітэт і Тэхналагічны ўніверсітэт Труа, Бельфор-Манбельярскі тэхналагічны ўніверсітэт з’яўляецца часткай Французскай сеткі тэхналагічных універсітэтаў.

## Спасылкі 
* Афіцыйная інтэрнэт-старонка ўніверсітэта

Катэгорыя:Універсітэты паводле алфавіта
Катэгорыя:Універсітэты Францыі
Катэгорыя:Вышэйшыя тэхнічныя навучальныя ўстановы Францыі
Катэгорыя:Бельфор
Катэгорыя:Манбельяр
Севенан

**Севенан** () — камуна (муніцыпалітэт) у Францыі ў рэгіёне Бургундыя — Франш-Кантэ.

Муніцыпалітэт размешчаны на адлегласці прыкладна за 370 км на паўднёвы ўсход ад Парыжа, за 75 км на паўночны ўсход ад Безансона, за 7 км на поўдзень ад Бельфора. У 1956—2015 гадах муніцыпалітэт уваходзіў у склад рэгіёна Франш-Кантэ. Сёння адносіцца да аб’яднанага рэгіёна Бургундыя — Франш-Кантэ.

## Спасылкі 
Катэгорыя:Камуны дэпартамента Тэрыторыя Бельфор
Стальны гігант

**«Стальны гігант»** () — амерыканскі анімацыйны фільм студыі «Warner Bros. Animation» 1999 года. Пераможца прэмій «Эні» (1999) у намінацыі «Найлепшы анімацыйны поўнаметражны фільм» і прэміі Асацыяцыі кінакрытыкаў Лос-Анджэлеса (1999) за найлепшы анімацыйны поўнаметражны фільм.

## Сюжэт 
Жыхары ціхага амерыканскага мястэчка становяцца сведкамі асляпляльнай успышкі і падзення вялізнага аб'екта. Праз некалькі дзён хлапчук па імі Хогарт Х'юз знаходзіць у наваколлях гіганцкага робата, які прыляцеў на Зямлю з далёкай касмічнай галактыкі.

Нягледзячы на свой грозны выгляд, іншапланетны госць аказваецца добрым стварэннем. Паміж ім і адважным хлапчуком завязваецца сапраўднае сяброўства. Але ўрад даведаўся аб існаванні робата, і вайскоўцы вырашылі знішчыць прышэльца. Хогарт — адзіны, хто можа выратаваць стальнога гіганта.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 1999 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Майкл Кэймэн
Сяргей Уладзіміравіч Данскіх

**Сяргей Уладзіміравіч Данскіх** (нар. у , г. Шчучын) — беларускі навуковец, педагог, турызмолаг, кандыдат культуралогіі, дацэнт.

## Біяграфічныя звесткі 
Навучаўся ў школе № 1 і школе мастацтваў у Шчучыне. Скончыў з адзнакай у 1994 годзе гістарычны факультэт Гродзенскага дзяржаўнага ўніверсітэта імя Янкі Купалы па спецыяльнасці «Гісторыя». У 1994—1994 гадах навучаўся ў аспірантуры гэтай жа ВНУ па спецыяльнасці «Тэорыя і гісторыя культуры (філасофскія навукі)». Пасля таксама навучаўся ў дактарантуры.

Дысертацыю на саісканне вучонай ступені кандыдата культуралогіі па спецыяльнасці «Тэорыя і гісторыя культуры» абараніў у 1999 годзе ў Гродзенскім дзяржаўным універсітэце імя Янкі Купалы. Тэма кандыдацкай дысертацыі: «Праблемы культуры ў філасофіі В. В. Разанава». Ягоная кандыдацкая дысертацыя — першая ў Рэспубліцы Беларусь кандыдацкая дысертацыя па культуралогіі. Выканана пад навуковым кіраўніцтвам прафесара Абрама Разенфельда. У 2003 годзе Прэзідыум Вышэйшай атэстацыйнай камісіі Рэспублікі Беларусь прысвоіў яму навуковае званне дацэнта.

З 1997 года працуе ў Гродзенскім дзяржаўным універсітэце імя Янкі Купалы. У розны час займаў пасады выкладчыка кафедры тэорыі і гісторыі сусветнай культуры, дацэнта кафедры культуралогіі, намесніка начальніка і начальніка вучэбна-метадычнага ўпраўлення ўніверсітэта, намесніка дэкана факультэта эканомікі і кіравання, намесніка дэкана гуманітарнага факультэта, намесніка дэкана факультэта турызму і сэрвісу. У 2008—2010 гадах займаў пасаду дэкана факультэта турызму і сервісу, у 2010—2013 з’яўляўся загадчыкам кафедры турызму і культурнай спадчыны. З 2019 года займае пасаду дацэнта гэтай кафедры.

## Навуковая дзейнасць 
Асноўныя навуковыя даследаванні прысвечаны пытанням турызмалогіі, культурнай спадчыны і краязнаўства Гродзеншчыны. Аўтар каля 200 навуковых работ і каля 60 навукова-папулярных работ, у тым ліку 5 манаграфій, 5 вучэбна-метадычных дапаможнікаў, 2 даведнікаў, некалькі дзясяткаў артыкулаў у навуковых перыядычных выданнях. Падрыхтаваў 9 магістраў навук, у тым ліку 1 замежнага грамадзяніна. З’яўляецца сябрам каардынацыйнай рады па турызму Гродзенскага абласнога выканаўчага камітэта.

## Узнагароды і прэміі 
* 2003 — Стыпендыя Лэна Кіркланда
* 2005 — Ліст падзякі ад Гродзенскага абласнога выканаўчага камітэта
* 2006 — Стыпендыя Прэзідэнта Рэспублікі Беларусь таленавітым маладым навукоўцам
* 2015 — Ганаровая грамата Гродзенскага абласнога выканаўчага камітэта «За развіццё турызму ў Гродзенскай вобласці»
* 2019 — Падзяка Гродзенскага гарадскога выканаўчага камітэта
* 2020 — Ганаровая грамата Гродзенскага абласнога камітэта прафсаюза работнікаў адукацыі і навукі

## Літаратура 
* 

## Спасылкі 
* Біяграфія на сайце факультэта гісторыі, камунікацый і турызму ГрДУ
* Інтэрв’ю газеце «Гродзенская праўда»
* Профіль у Google Scholar

Катэгорыя:Выпускнікі Гродзенскага дзяржаўнага ўніверсітэта імя Янкі Купалы
Катэгорыя:Культуролагі Беларусі
Катэгорыя:Кандыдаты культуралогіі
Катэгорыя:Даследчыкі гісторыі Вялікага Княства Літоўскага
Сяргей Пятровіч Мельнікаў

**Сярге́й Пятровіч Ме́льнікаў** (, в. Старое Падгароднае Зарайскага павета Разанскай губерні (цяпер Маскоўскай вобласці Расійскай Федэрацыі) — ) — савецкі дзеяч, в.а. старшыні выканаўчага камітэта Лепельскага акружнога Савета Беларускай ССР, старшыня аргкамітэта Прэзідыума ЦВК — Вярхоўнага Савета Беларускай ССР па Віцебскай вобласці. Дэпутат Вярхоўнага Савета СССР 1-га склікання (1937—1946) і Вярхоўнага Савета БССР 1-га склікання (1938—1947).

## Біяграфія 
Нарадзіўся ў сялянскай сям’і.

Член РКП(б) з 1918 года.

З 1918 года — супрацоўнік павятовай камісіі па надзвычайных сітуацыях (ЧК) горада Зарайска.

Потым служыў у Чырвонай Арміі, быў камандзірам бронецягніка ў горадзе Арле.

Пасля дэмабілізацыі — інспектар Упраўлення рабоча-сялянскай міліцыі ў Ташкенце; намеснік начальніка Харкаўскага абласнога ўпраўлення крымінальнага вышуку.

У 1937—1938 гг. — в. аб. старшыні выканаўчага камітэта Лепельскага акружнога Савета.

З красавіка 1938 па 1939 гг. — старшыня аргкамітэта Прэзідыума ЦВК — Вярхоўнага Савета Беларускай ССР па Віцебскай вобласці.

З 1939 года — упаўнаважаны Наркамата нарыхтовак СССР па Беларускай ССР.

У 1941—1944 гг. — арганізатар партызанскага руху ў Беларускай ССР, член аператыўнай групы Мінскага падпольнага абкама КП(б) Беларусі.

У 1947—1951 гг. — міністр мясной і малочнай прамысловасці Беларускай ССР.

## Узнагароды 
* Ордэн Леніна (28 лютага 1939)
* Ордэн Чырвонай Зоркі
* медалі

## Спасылкі 
* Мельнікаў Сяргей Пятровіч 

Катэгорыя:Дэпутаты Вярхоўнага Савета СССР 1-га склікання
Катэгорыя:Дэпутаты Вярхоўнага Савета БССР 1-га склікання
Катэгорыя:Міністры мясной і малочнай прамысловасці БССР
Катэгорыя:Нарадзіліся ў Маскоўскай вобласці
Сяргей Рыгоравіч Духовіч

**Сярге́й Рыгоравіч Духовіч** () — беларускі савецкі дзяржаўны дзеяч, афіцэр савецкіх органаў бяспекі, генерал-лейтэнант, намеснік Наркама ўнутраных спраў Беларускай ССР (1940—1941 і 1941), намеснік Наркама дзяржаўнай бяспекі БССР (1941).

## Біяграфія 
У 1914 годзе скончыў царкоўна-прыходскую школу, у 1920 годзе скончыў школу II ступені ў Віцебску.

З чэрвеня 1920 года па ліпень 1921 года працаваў у следча-крымінальным аддзеле. З мая 1922 года па студзень 1933 года — памочнік прадстаўніка і каменданта пагранічнага аддзела, прадстаўнік Паўнамоцнага прадстаўніцтва АДПУ ў Беларускай ваеннай акрузе. Са студзеня 1933 годапа чэрвень 1938 года — начальнік Асобага аддзела, памочнік начальніка Акружнога аддзялення АДПУ / НКУС у Мазыры. З чэрвеня 1938 года — намеснік начальніка ўпраўлення НКУС Палескай вобласці. З 2 лістапада 1939 года па 13 мая 1940 года — начальнік Упраўлення НКУС Пінскай вобласці, з 13 мая 1940 года па 15 сакавіка 1941 года — намеснік Наркама ўнутраных спраў Беларускай ССР.

З 14 красавіка па 6 жніўня 1941 года быў намеснікам Наркама дзяржаўнай бяспекі Беларускай ССР, а потым — ненадоўга зноў намеснікам Наркама ўнутраных спраў Беларускай ССР. Са жніўня 1941 года па сакавік 1943 года — начальнік Асобага аддзела НКУС 54-й арміі. З 3 чэрвеня 1943 года па 25 лютага 1946 года — намеснік начальніка ўпраўлення контрразведкі Народнага камісарыята ВМФ СССР.

Са студзеня 1947 года па сакавік 1949 года — намеснік начальніка ўпраўлення МДБ Горкаўскай вобласці, з сакавіка 1949 года па снежань 1951 года — начальнік упраўлення МДБ Бранскай вобласці РСФСР.

Са снежня 1951 года па сакавік 1953 года — намеснік начальніка ўпраўлення МДБ Віленскай вобласці, у сакавіку — кастрычніку 1953 года — намеснік начальніка ўпраўлення МУС Віленскай вобласці Літоўскай ССР, затым выйшаў у адстаўку.

Дэпутат Вярхоўнага Савета БССР 1-га склікання.

## Узнагароды 
* Ордэн Леніна (1947)
* Ордэн Чырвонага Сцяга (чатыры разы — 26 красавіка 1940, 29 студзеня 1944, 3 лістапада 1944 і 1951)
* Знак «Заслужаны афіцэр НКУС» (2 лютага 1942)

## Крыніцы 
## Спасылкі 
* http://www.knowbysight.info/DDD/05363.asp 
* http://www.memo.ru/history/NKVD/kto/biogr/gb155.htm 

Катэгорыя:Дэпутаты Вярхоўнага Савета БССР 1-га склікання
Катэгорыя:Супрацоўнікі беларускіх спецслужбаў
Катэгорыя:Намеснікі народных камісараў БССР
Кунг-фу панда 2

**«Кунг-фу панда 2»** () — амерыканскі анімацыйны фільм студыі «DreamWorks Animation» 2011 года. Сіквел мультфільма «Кунг-фу панда».

## Сюжэт 
Панда По, нарэшце, здзейсніць сваю мару, стане Воінам Дракона. І разам са сваімі сябрамі і майстрамі кунг-фу — Апантанай Пяцёркай — абароніць Даліну Свету ад страшнага злыдня і яго легіёна.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2011 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Джон Паўэл
Катэгорыя:Фільмы, музыку да якіх напісаў Ганс Цымер
Кунг-фу панда 3

**«Кунг-фу панда 3»** () — амерыканскі анімацыйны фільм студыі «DreamWorks Animation» 2016 года. Трыквел мультфільма «Кунг-фу панда».

## Сюжэт 
Пасля ўз’яднання са сваім даўно ўжо страчаным бацькам, По адпраўляецца ў таемны рай для пандаў, дзе яго чакае сустрэча з мноствам вясёлых суродзічаў. Аднак неўзабаве злыдзень Кай пачынае зачыстку — ён знішчае кунг-фу майстроў па ўсім Кітаі.

По трэба зрабіць немагчымае — навучыць баявому мастацтву вёску, поўную яго вясёлых, нязграбных субратаў, і тым самым ператварыць іх у атрад кунг-фу пандаў.

## Спасылкі 
* 

Катэгорыя:Мультфільмы ЗША
Катэгорыя:Мультфільмы 2016 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Ганс Цымер
Латарынгскі ўніверсітэт

**Латарынгскі ўніверсітэт** () — французская дзяржаўная вышэйшая навучальная ўстанова са статусам універсітэта з сядзібай у горадзе Нансі.

## Агульная характарыстыка 
Універсітэт заснаваны ў 1572 годзе ў Мецы, затым быў пераведзены ў 1769 годзе ў Нансі і адноўлены ў 1852 годзе. Размешчаны ў асноўным у Нансі і Мецы. Установа з багатай гісторыяй, Латарынгскі ўніверсітэт некалькі разоў закрываўся і аднаўляўся пасля Вялікай французскай рэвалюцыі і быў падзелены пасля мая 1968 года. Пачынаючы з 2005 года вышэйшыя навучальныя ўстановы Латарынгіі (уключаючы Універсітэт Нансі I, Універсітэт Нансі II і Універсітэт Поля Верлена ў Мецы) пачалі працэс зліцця, у выніку якога 1 студзеня 2012 года быў утвораны цяперашні ўніверсітэт. Станам на 2020 год Латарынгскі ўніверсітэт аб’ядноўваў амаль 60 тысяч студэнтаў і амаль 7 тысяч навукова-педагагічных працаўнікоў.

## Структура 
* Калегіум мастацтваў, моў і літаратур
* Калегіум права, эканомікі і кіравання
* Калегіум «Латарынгскі нацыянальны політэхнічны інстытут»
* Калегіум інавацыйнага менеджменту
* Калегіум «Інтэрфейс»
* Калегіум навук аб здароўі
* Калегіум навук і тэхналогій
* Калегіум сацыяльна-гуманітарных дысцыплін
* Тэхналагічны калегіум

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Нансі
Катэгорыя:Мец
Страчанае звяно

**«Страчанае звяно»** () — амерыканска-канадскі анімацыйны фільм студый Laika і Annapurna Pictures 2019 года. Фільм выкананы па тэхналогіі stop motion. Пераможца прэміі «Залаты глобус» (2020) у намінацыі «Найлепшы анімацыйны поўнаметражны фільм».

## Сюжэт
Бясстрашны натураліст і даследчык Лаянэл Фрост паставіў перад сабой задачу расказаць свету аб існаванні розных стварэнняў, пра якія гавораць толькі легенды. Яго новым адкрыццём становіцца Лінк, так званае «страчанае звяно» — самотны еці, які пражывае ў глухіх лясах Паўночнай Амерыкі.

Фрост вырашае дапамагчы новаму сябру знайсці найбліжэйшых сваякоў, для чаго дзіўная кампанія адпраўляецца ў Тыбет.

## Спасылкі 
* 

Катэгорыя:Мультфільмы ЗША
Катэгорыя:Мультфільмы Канады
Катэгорыя:Мультфільмы 2019 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Картэр Бёруэл
Верхне-Эльзаскі ўніверсітэт

**Верхне-Эльзаскі ўніверсітэт** () — французская дзяржаўная вышэйшая навучальная ўстанова са статусам універсітэта з кампусамі ў гарадах Кальмар і Мюлуз.

## Агульная характарыстыка 
Універсітэт мае пяць кампусаў, якія размешчаны ў Мюлузе і Кальмары. Універсітэт стаў аўтаномным універсітэтам 1 студзеня 2009 года. Ён уваходзіць у шэраг першых французскіх універсітэтаў, якія атрымалі гэты статус. Універсітэт з’яўляецца адным з двух універсітэтаў у Эльзасе (другі — Страсбурскі ўніверсітэт — размешчаны на поўначы рэгіёна). Апякунскі савет універсітэта прагаласаваў за яго будучае магчымае аб’яднанне са Страсбургскім універсітэтам 1 студзеня 2013 года.

## Структура 
* Факультэт моў, літаратур і гуманітарных навук (Кальмар)
* Факультэт тэхнічных навук (Кальмар)
* Факультэт эканамічных, сацыяльных і юрыдычных навук (Кальмар)
* Факультэт маркетынгу і аграрных навук (Мюлуз)
* Нацыянальная вышэйшая школа хіміі (Мюлуз)
* Нацыянальная вышэйшая школа інжынераў Паўднёвага Эльзаса
* Мюлузскі тэхналагічны інстытут
* Кальмарскі тэхналагічны інстытут

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Кальмар (Францыя)
Катэгорыя:Мюлуз
Прыгоды Тэнтэна: Таямніца «Аднарога»

**«Прыгоды Тэнтэна: Таямніца „Аднарога“»** () — амерыканска-новазеландскі анімацыйны фільм Стывена Спілберга 2011 года. Фільм выкананы па тэхналогіі захопу руху. Пераможца прэміі «Залаты глобус» (2012) у намінацыі «Найлепшы анімацыйны поўнаметражны фільм».

## Сюжэт 
Галоўны герой — малады газетны рэпарцёр Тэнтэн. Дзякуючы сваёй прафесіі ён падарожнічае па ўсім свеце і становіцца ўдзельнікам захапляльных прыгод.

## Крыніцы 
## Спасылкі 
* 

Катэгорыя:Мультфільмы ЗША
Катэгорыя:Мультфільмы Новай Зеландыі
Катэгорыя:Мультфільмы 2011 года
Катэгорыя:Фільмы на англійскай мове
Катэгорыя:Фільмы, музыку да якіх напісаў Джон Уільямс
Валерый Паўлавіч Старжынскі

**Валерый Паўлавіч Старжы́нскі** (, в. Замошша, Слуцкі раён, Мінская вобласць) — беларускі філосаф. Доктар філасофскіх навук (1993), прафесар (1997).

## Біяграфія 
Скончыў Мінскі педагагічны інстытут у 1971 годзе па спецыяльнасці «Фізіка». 3 1972 года ў Беларускім політэхнічным інстытуце (сучасны Беларускі нацыянальны тэхнічны ўніверсітэт). У 1975 годзе скончыў аспірантуру пры ім па спецыяльнасці «Філасофія».

Член савета па абароне дысертацый Інстытуце філасофіі НАН Беларусі.

## Навуковая дзейнасць 
Навуковыя працы па філасофскіх аспектах фізіка-матэматычных навук, праблемах метадалогіі тэхніказнаўства, гуманізацыі адукацыі, філасофіі прыродазнаўства. Распрацаваў тэорыю праектавання вышэйшай інжынерна-тэхнічнай адукацыі.

## Публікацыі 
* Дзве лініі ў філасофіі / Л. Р. Краўчанка, В. П. Старжынскі. — Мн., 1983;
* Гуманизация инженерного образования и конструктивная методология // Стереотипы и динамика мышлення. — Мн., 1993;
* Гуманизация образования в Республике Беларусь: состояние и перспективы (разам з В. І. Ярмак) // Адукацыя і выхаванне. 1996. № 3—5;
* Гуманизация инженерного образования: Филос.-конструктивный подход. — Мн., 1997;
* Методология в сфере науки и проектирования // Изв. Междунар. академии технич. образования. 2000. № 1.;
* Методология науки и инновационная деятельность / В. П. Старжынскі, В. В. Цапкала. — Мн.: Новое знание, 2015. — 326 с. — ISBN 978-985-475-538-0;
* Культуротворчество и духовность в образовании человека. — Мн.: Христианский образовательный центр имени святых Мефодия и Кирилла, 2019. — ISBN 978-985-90501-3-8.

## Літаратура 
* 
* Старжинский Валерий Павлович // Республика Беларусь : энциклопедия : [в 7 т.]. — Минск, 2008. — Т. 7. — С. 93.
* Философия профессора Старжинского / Антонина Близнюк // 7 дней. — 2015. — 22 октября (№ 43). — С. 9.

## Спасылкі 
* Старжинский Валерий Павлович  // Сайт БНТУ
* Вучоныя Беларусі. Старжынскі, Валерый Паўлавіч (доктар філасофскіх навук; нар. 1950)
* Склад савета па абароне дысертацый Д 01.47.01  // Інстытут філасофіі НАНБ

Катэгорыя:Філосафы СССР
Катэгорыя:Філосафы XXI стагоддзя
Катэгорыя:Філосафы Беларусі
Чэмпіянат Беларусі па пляжным футболе

**Чэмпіянат Беларусі па пляжным футболе**  — галоўнае штогадовае клубнае спаборніцтва Беларусі па пляжным футболе. Чэмпіянат праводзіцца з 2008 года.

## Пераможцы 
## Крыніцы 
## Спасылкі 
* Афіцыйны сайт Беларускай федэрацыі пляжнага футбола
Скачкі на лыжах з трампліна на Алімпійскіх гульнях

**Скачкі на лыжах з трампліна** ўваходзілі ў склад кожных Зімовых Алімпійскіх гульняў.

З 1924 па 1956 год праводзілася толькі адно спаборніцтва на трампліне з разгонам даўжынёй каля 70 метраў, у той час класіфікаванага як «вялікі».

У 1960 годзе скачкі прайшлі на 80-метровым трампліне, а на наступнай Алімпіядзе ўпершыню разыгрываліся 2 камплекты ўзнагарод, на 70 — (нармальны, сярэдні) і 80 — (вялікі) метровых трамплінах.

З Алімпіяды 1968 года вялікі трамплін стаў 90-метровым, і з таго часу даўжыня трамплінаў практычна не мянялася.

У 1988 годзе ўпершыню былі праведзены камандныя спаборніцтвы, дзе кожны з чатырох спартсменаў зборнай двойчы скача з вялікага трампліна.

З Алімпіяды 1992 года магутнасць трамплінаў стала вымярацца не даўжынёй разгону, а адлегласцю ад кропкі адрыву да К-пойнта: нармальны атрымаў магутнасць K-90, а вялікі — K-120. Магутнасць можа крыху вар’іравацца, у Турыне спаборніцтвы праводзіліся на 95- і 125-метровых трамплінах.

6 красавіка 2011 года Міжнародны алімпійскі камітэт афіцыйна ўключыў жаночыя скачкі з трампліна ў афіцыйную алімпійскую праграму зімовых Алімпійскіх гульняў 2014 года ў Сочы (Расія). 11 лютага 2014 года Карына Фогт з Германіі выйграла першы залаты медаль у скачках на лыжах з трампліна ў жанчын на зімовых Алімпійскіх гульнях.

## Спаборніцтвы 
## Медальны залік
Выбары ў Вярхоўны Савет Беларускай ССР (1947)

**Выбары ў Вярхоўны Савет Беларускай ССР другога склікання** адбыліся 9 лютага 1947 года на тэрыторыі БССР. Праходзілі па аднамандатных акругах па мажарытарнай выбарчай сістэме. Усяго былі абраны 371 дэпутат.

## Перадгісторыя 
У лістападзе 1946 года Прэзідыум Вярхоўнага Савета БССР прызначыў дату першых пасляваенных выбараў на 9 лютага 1947 года і зацвердзіў новае Палажэнне аб выбарах. Узроставы цэнз быў павышаны да 21 года. У спіс для галасавання ўключаўся толькі адзін кандыдат.

## Вынікі 
У выбарах у Вярхоўны Савет БССР прынялі ўдзел 4&nbsp;436&nbsp;096 (99,97 %) зарэгістраваных выбаршчыкаў. За кандыдатаў блока камуністаў і беспартыйных галасавала 99,57 % выбаршчыкаў, якія ўдзельнічалі ў выбарах. У склад дэпутатаў Вярхоўнага Савета БССР другога склікання былі абраныя 371 дэпутаты: 128 працоўных (34,5 %), 122 сяляніна (32,9 %). 285 дэпутатаў былі членамі КП(б) Б. Сярод дэпутатаў былі 257 беларусаў, 84 рускіх, 15 украінцаў і 15 прадстаўнікоў іншых нацыянальнасцей. 26,6 % дэпутатаў (98 чалавек) складалі жанчыны.

Катэгорыя:Выбары ў СССР
Катэгорыя:Парламенцкія выбары ў Беларусі
Катэгорыя:Люты 1947 года
Катэгорыя:1947 год у Беларусі
Катэгорыя:Выбары 1947 года
Катэгорыя:Падзеі 9 лютага